b'\n_START_ARTICLE_\nJasna Murgel\n_START_SECTION_\n\xc5\xbdivljenjepis\n_START_PARAGRAPH_\nPo uspe\xc5\xa1no zaklju\xc4\x8deni maturi na Gimnaziji Mahmut Bu\xc5\xa1atlija Bugojno je \xc5\xa1olanje nadaljevala na Pravni fakulteti Univerze v Mariboru, kjer je leta 1993 tudi diplomirala. Magistrsko delo je opravila na Fakulteti za dru\xc5\xbebene vede Univerze v Ljubljani na podro\xc4\x8dju mednarodnih odnosov leta 1997 in leto kasneje tudi opravila pravni\xc5\xa1ki dr\xc5\xbeavni izpit. Doktorsko delo iz pravnih znanosti, z naslovom "\xc4\x8clovek kot subjekt mednarodnega prava", je uspe\xc5\xa1no zagovarjala leta 2002 na Pravni fakulteti v Mariboru._NEWLINE_Med leti 1994 in 1997 je delovala kot mlada raziskovalka za magistrski \xc5\xa1tudij na Evropskem centru za regionalne, eti\xc4\x8dne in sociolo\xc5\xa1ke \xc5\xa1tudije Univerze v Mariboru (ECERS) in kasneje delovala kot sodni\xc5\xa1ka pripravnica na Vi\xc5\xa1jem sodi\xc5\xa1\xc4\x8du v Mariboru ter do leta 2000 kot strokovna sodelavka na Okrajnem sodi\xc5\xa1\xc4\x8du v Mariboru. Za tem je dve leti delovala kot mlada raziskovalka za doktorski \xc5\xa1tudij na Evropskem centru za regionalne, eti\xc4\x8dne in sociolo\xc5\xa1ke \xc5\xa1tudije Univerze v Mariboru in dve leti kot asistentka za mednarodno javno pravo na Pravni fakulteti Univerze v Mariboru. Med leti 2004 in 2010 je delovala kot sodnica na Okrajnem sodi\xc5\xa1\xc4\x8du v Mariboru. V tem \xc4\x8dasu je bila tudi vodja izvr\xc5\xa1ilnega oddelka na Okrajnem sodi\xc5\xa1\xc4\x8du v Mariboru, kjer je med leti 2010 in 2014 delovala kot sodnica. Od leta 2005 do 2014 je bila docentka za mednarodno javno pravo na Pravni fakulteti Univerze v Mariboru, od leta 2014 naprej pa docentka na enakem podro\xc4\x8dju na DOBA Fakulteti za uporabne poslovne in dru\xc5\xbebene \xc5\xa1tudije Maribor. 1. avgusta 2014 je nastopila funkcijo poslanke Dr\xc5\xbeavnega zbora Republike Slovenije._NEWLINE_S prenehanjem mandata poslanke v Dr\xc5\xbeavnem zboru RS v letu 2018, je Jasni Murgel prenehalo tudi mirovanje sodni\xc5\xa1ke funkcije na Okro\xc5\xbenem sodi\xc5\xa1\xc4\x8du v Mariboru. Trenutno deluje na dru\xc5\xbeinskem oddelku sodi\xc5\xa1\xc4\x8da.'